OpenLLM-France/wikimedia huggingface dataset:
# Reggio di Calabria

Reggio di Calabria :
| Anv italianek | Reggio Calabria |
| Anv kalabrezek | Rrìggiu |
| Melestradurezh ||
| Bro | Italia |
| Rannvro | Calabria |
| Proviñs | Meurgêr Reggio Calabria |
| Kod ISTAT | 080063 |
| Kod post | 89121–89135 |
| Maer Amzer gefridi | Paolo Brunetti abaoe 2021 |
| Lec'hienn web | http://www.reggiocal.it |
| Poblañsouriezh ||
| Poblañs | 171 468 ann. (2022) |
| Stankter | 717 ann./km² |
| Douaroniezh ||
| Daveennoù lec'hiañ | 38° 06′ 41″ Norzh 15° 39′ 43″ Reter / 38.11139, 15.66194 |
| Uhelder | 31 m |
| Gorread | 239,04 km² |
| Lec'hiadur ||
| Reggio di Calabria ||
| kemmañ |
Reggio di Calabria (/ˈrɛʤʤodikaˈlabrja/ ; Rrìggiu e kalabrezeg) zo ur gêr en Italia, kêr-benn meurgêr Reggio Calabria, e rannvro Calabria.

## Liamm diavaez

a vo kavet e Wikimedia Commons.
* Lec'hienn ar gumun.
# Reggiolo

Reggiolo zo ur gumun en Italia, e proviñs Reggio Emilia ha rannvro Emilia-Romagna.
# Regina

Regina zo ur ger latin a dalv rouanez. Kavet e vez ivez
* evel anv-badez
* evel anv meur a gêr er bed.

## E yezhoù all

* Régine eo an anv-badez gallek deveret, a gaver ivez e saozneg hag en alamaneg er stumm
* Regine a gaver ivez e saozneg hag en alamaneg.
* Reine a zo ivez e galleg.
* Raissa e ruseg.

### Tud

* Regina Belle, kan*Regina (santez), merzherez katolik
* Regina (serc'h), serc'h da Garl Veur
* Beatrice Regina della Scala, priñsez italian e Milano er XIVvet kantved
* Regina Daxenberger (1811-1872)

#### En XX$^{vet}$ ha XXI$^{añ}$ kantved

erez soul stadunanat
* Regina Hall, aktourez stadunanat,
* Regina Spektor, kanaouennerez stadunanat
* Regina Swain, skrivagnerez vec'hikan

### Kêrioù

* Regina (Saskatchewan), e Kanada
* Regina (New Mexico), e SUA, kêriadenn 73 a dud enni d'ar 1añ a viz Ebrel 2020
* Régina, e Gwiana C'hall
* Villa Regina, e Patagonia Argentina
* Anna Regina, e Guyana

### Traoù all

* Regina Coeli, kantik latin, a dalv kement ha Rouanez an Neñvoù;
* "Regina, 2 de octubre no se olvida", romant speredel mec'hikan gant Antonio Velasco Piña.
* Regina, ur c'hoarigan gant Marc Blitzstein
* 3 film zo bet anvet Regina, graet e 1935, 1987 ha 2003 (gant Carlo Lizzani )
* ar pizza regina, ur seurt pizza stank
* kenkiz Régina, ur c'henkiz kouronkañ rummet er Baol-Skoubleg.

## Gwelout ivez

* Reggina
* Regine
* Régina
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Regina (serc'h)

Regina, ganet war-dro 780, a oa serc'h da Karl Veur ha daou vab he doe digantañ. O-daou ez ejont da veleien.
* An hini kentañ e oa Drogo e 801.
* An eil e oa Hugo e 802.
# Reggello

Reggello a zo ur gumun eus Italia e proviñs Firenze, e Toskana.
# Reggio nell'Emilia

Reggio nell'Emilia (Rèš e rannyezh an tolead, reggiano), berraet e Reggio Emilia alies, zo ur gêr eus Italia, kêr-benn proviñs Reggio Emilia, e rannvro Emilia-Romagna. Ur 170 000 a dud zo o chom enni.

## Lec'hanvadurezh

E latin e oa Regium Lepidi, diwar anv Lepidus, a ziazezas kêr.
# Regina (Saskatchewan)

Regina eo anv kêr-benn proviñs Saskatchewan, e Kanada.

## Liammoù diavaez

a vo kavet e Wikimedia Commons.
# Regina Coeli

Regina Coeli zo ur c'hantik latin, berr a-walc'h, d'ar Werc'hez Vari, anvet amañ Rouanez an Neñvoù. Kanet e vez en ilizoù katolik en Amzer Bask.

## Sonerezh

Un ton zo bet savet gant Mozart evit ar c'hantik-mañ.
| Regina cœli, laetare, alléluia: quia quem meruisti portare, alléluia. Resurrexit, sicut dixit, alléluia. Ora pro nobis Deum, alléluia. | Rouanez an Neñv, en ho joa, allelouia, tridit rak an hini hoc'h eus douget allelouia, zo dasorc'het evel lâret, allelouia, Pedit evidomp Doue, allelouia. (Maodez Glanndour) |

## Liammoù diavaez

* Añjeluz amzer Fask
* Kan gregorian
# Regina Daxenberger

Regina Daxenberger (2 a viz Genver 1811 - 16 a viz Du 1872), a oa ur goantenn alaman e Rouantelezh Bavaria en XIX$^{vet}$ kantved. Ar roue Ludwig Iañ Bavaria a roas urzh da Joseph Karl Stieler, livour al lez, d'he foltrediñ e 1829, ha war ziskouez emañ an oberenn e Poltredaoueg ar gened.
En 1832 e timezas da Heinrich Fahrmbacher, sekretour-kabined (“ Kabinettssekretär”) e gouarnamant Bavaria. Pemp bugel o doe.
# Reginaldo da Bologna

Reginaldo (pe Raniero) da Bologna oa ur beleg dominikan italian, bet arc'heskob Armagh ha primad Iwerzhon etre 1247 ha 1256.
Ganet eo bet e Bologna war-dro 1200. Aet eo da Anaon en Agnani pe e Roma e 1256.
E-touez kentañ heulierien Domingo de Guzmán e voe. Degemeret e voe en Urzh ar Brezegerien e San Nicolò delle Vigne e Bologna hag e vevas e kouent Bologna goude. Kelenner eo bet er Skol-veur. Levezon en deus bet war Raymond de Peñafort.
E 1221 e voe e-touez arn doaouzek pe trizek breur kaset da Vro-Saoz gant Dominig un pennadig a-raok e varv. O c'hefridi oa ouzhpenn prezeg staliañ dominikaned e Breizh-veur hag Iwerzhon dindan renerezh Gilbert a Fresnay. Ne oa karg ofisiel ebet gant Reginaldo. Bale a reas dre Vreizh-Veur ha mont a reas da Iwerzhon.
Goude bezañ tremenet un nebeud bloavezhioù e Breizh-Veur e tistroas da Italia evit mont e servij ar Pab Gregor IX. Eñ eo a resevas keloù eus marv Jordan von Sachsen er-maez da aodoù Palestina. Mont a reas gant un dominikan all e servij ar Pab, Goffredo, da gas ar c'heloù da Bariz ha da lec'h all kazi sur, e-kerzh ar bloavezh 1237.
E 1247 e voe anvet gant ar Pab Inosant IV Arc'heskob Armagh ha primad Iwerzhon. Marteze peogwir e ouie saozneg met dreist-holl evit kontrollañ galloud Herri III a Vro-saoz. Ne ouie ger iwerzhoneg ebet. Daou zominikan all, David McKelly, arc'heskob Caiseal (Cashel), ha Alan O'Sullivan, eskob Cluain (Cloyne), a levezonas marteze ar Pab evit envel Reginaldo e plas Albert Suerbeer en do roet e zilez.
Dont a reas da Roma e 1252 evit e gweladenn "ad limina" d'ar Pab. Dleout a reas chom eno pellik amzer evit diskoulmañ kudennoù lezennel evit e eskopti. Pezh a reas mat. Ne eas ket en-dro da Iwerzhon ha mervel a reas el Lazio (pe e Roma pe e Aganni) e dibenn 1256.
# Prizonidi Japan an Eil Brezel-bed

E-pad an Eil Brezel-bed, etre 19 500 hag 50 000 ezel eus nerzhioù Lu Impalaeriezh Japan o devoa kodianet d'ar Gevredidi a-raok fin Brezel ar Meurvor Habask e miz Eost 1945. Soviediz o devoa graet ha bac'het e-tro 500 000 prizoniad brezel ha trevour japanat e Sina hag e lec'hioù all. Niver hollek ar soudarded, martoloded ha nijerien japanat kodianet ne oa ket uhel dre pennaennoù milourel Impalaeriezh Japan : sañset e oa an holl stourm betek ar marv. Ar Gevredidi o doa mil boan evit pakañ prizonidi. Ul lodenn vras eus ar soudarded japanat, a oa sur hervezo da vezañ jahinet ha lazhadeget ma vefent prizoniet, a gave gwell dezho emlazhañ.
Gouarnamantoù ar Gevredidi gant ar pennoù bras milourel eus ar C'hornôg o devoa goulennet ma vefe graet war-dro prizonidi brezel Japan hervez an emglevioù etrevroadel. En gwirionez, kalzig soudarded ne oant ket tomm gant pakañ prizonidi dre ur meskaj a ouenelouriezh, hag ar fed ma oa bet jahinet ah lazhet prizonidi gant ar Japaniz. Ur c'hampgn kroget e 1944 o vroudañ da bakañ prizonidi brezel a oa bet lañset, deuet e oa a-benn da uhelaat an niver a brizonidi graet dreist-holl e doug bloavezh diwezhañ ar brezel.
Ar brizonidi brezel japanat a soñje dezho kreñv e oa chalus bras o stad hag e oant troc'het da viken gant ar japaniz all, un toullad anezho o devoa roet titouroù milourel. Ar brizonidi paket gant nerzhioù ar C'hornôg a oa dalc'het a-vras e doareoù mat e kampoù en Aostralia, Zeland-Nevez, India ha Stadoù-Unanet Amerika. Ar re paket gant an URSS a oa kaset e kampoù-labour e Siberia. Goude an Eil Brezel-bed e oa kroget da leuskel ar brizonidi-se da zistreiñ e Japan, SUa hag ar Rouantelezh-Unanet o devoa dalc'het milieroù anezho betek 1946 pe 1947 hag an URSS betek penn-kentañ ar bloavezhioù 1950. An URSS en doa kroget da laoskel ar brizonidi brezel da vont a-hed degadoù a vloavezhioù goude fin ar brezel. Reoù a zo chomet stanket betek fin an URSS er bloavezhioù 1990. Un nebeud a zo chomet e Rusia dre ma oa bet savet ur familh eno ganto.
# Prizren

Prizren (Prizren pe Prizreni en albaneg ; Призрен, Prizren e serbeg) zo ur gêr gozh eus Kosovo. Pennlec'h distrig Prizren eo. An eil kêr vrasañ eo er vro, gant war-dro 178 000 a annezidi e 2011. Albanegerien eo ar braz eus an dud (78% e 2011).
Emañ Prizren ouzh tor ar Menezioù Šar, e mervent ar vro, tost d'an harzoù gant Albania ha Makedonia.
Ur gêr gozh eo. En amzer ar Romaned, en Eil kantved kent JK e oa eno ur gêr anvet Theranda. Er V$^{vet}$ kantved e voe graet meneg anezhi, evel Petrizên, gant Prokopios Caesarea. Adalek 830 e oa en Impalaeriezh ar Vulgared, ha goude-se en Impalaeriezh Bizantion. E 1018 e teuas da vezañ sez un eskopti. En XI$^{vet}$ ha XII$^{vet}$ kantved e voe aloubet meur a wech : gant Serbed ha Bulgared a-bep-eil. Ur greizenn a bouez e teuas da vezañ evit ar c'henwerzh. Adalek 1545 e oa en Impalaeriezh Otoman, ha chom a reas enni e-pad meur a gantved, met kreizenn sevenadurel Albaniz e oa. E 1878 e voe savet eno Kevre Prizren, ul luskad a venne dieubiñ Albaniz diouzh yev an Durked. Gant Kevre Prizren e voe embannet dizalc'hidigezh Albania d'ar 15 a viz Eost 1880. E-pad Brezel ar Balkanioù e voe aloubet gant ar Serbed. Goude ar Brezel-bed Kentañ e voe staget ar c'horn-bro ouzh stad nevez Yougoslavia. E-pad an Eil Brezel-bed e voe staget ouzh Albania aloubet gant an Italianed. Abaoe diskar Yougoslavia ha Brezel Kosovo emañ Prizren e republik Kosovo.

## Notennoù

* ↑ Profile of Prizren - OSCE Mission in Kosovo
a vo kavet e Wikimedia Commons.
# Prizzi

Prizzi zo ur gumun italian e Meurgêr Palermo e Sikilia.
# Prizioù Grammy Latin

Ar Prizioù Grammy Latin (e spagnoleg Premios Grammy Latinos) a zo prizioù roet e SUA d'an oberennoù kan ha sonerezh e spagnoleg dreist-holl.

## Ar prizioù

| Bloaz | Bro | Kêr | Lec'h | Kinniger(ien) | Den ar Bloavezh |
| 2000 | Stadoù-Unanet Estados Unidos | Los Ángeles | Staples Center | Kuba : Gloria Estefan Stadoù-Unanet Jennifer Lopez Stadoù-Unanet : Jimmy Smits Spagn Antonio Banderas Kuba : Andy García | Kuba : Emilio Estefan |
| 2001 | Stadoù-Unanet Estados Unidos | Los Ángeles | Conga Room | Stadoù-Unanet : Jimmy Smits Mec'hiko : Paul Rodriguez | Spagn : Julio Iglesias |
| 2002 | Stadoù-Unanet Estados Unidos | Los Ángeles | Kodak Theatre | Kuba : Gloria Estefan Stadoù-Unanet : Jimmy Smits | Mec'hiko : Vicente Fernández |
| 2003 | Stadoù-Unanet Estados Unidos | Miami | American Airlines Arena | Stadoù-Unanet George Lopez | Brazil : Gilberto Gil |
| 2004 | Stadoù-Unanet Estados Unidos | Los Ángeles | Shrine Auditorium | Stadoù-Unanet George Lopez | Mec'hiko : Carlos Santana |
| 2005 | Stadoù-Unanet Estados Unidos | Los Ángeles | Shrine Auditorium | Mec'hiko : Rebecca de Alba Mec'hiko : Eduardo Santamarina | Mec'hiko : José José |
| 2006 | Stadoù-Unanet Estados Unidos | New York | Madison Square Garden | Mec'hiko : Lucero Puerto Rico : Víctor Manuelle | Puerto Rico : Ricky Martin |
| 2007 | Stadoù-Unanet Estados Unidos | Las Vegas | Mandalay Bay Events Center | Mec'hiko Lucero Hogaza Mec'hiko : Eugenio Derbez | Republik Dominikan : Juan Luis Guerra |
| 2008 | Stadoù-Unanet Estados Unidos | Houston | Toyota Center | Mec'hiko Patricia Manterola Chile Cristián de la Fuente | Kuba Gloria Estefan |
| 2009 | Stadoù-Unanet Estados Unidos | Las Vegas | Mandalay Bay Events Center | Mec'hiko : Lucero Hogaza Mec'hiko : Eugenio Derbez | Mec'hiko : Juan Gabriel |
| 2010 | Stadoù-Unanet Estados Unidos | Las Vegas | Mandalay Bay Events Center | Mec'hiko : Lucero Hogaza Mec'hiko : Eugenio Derbez | Spagn Plácido Domingo |
| 2011 | Stadoù-Unanet Estados Unidos | Las Vegas | Mandalay Bay Events Center | Mec'hiko : Lucero Hogaza Chile : Cristián de la Fuente | Kolombia : Shakira |
| 2012 | Stadoù-Unanet Estados Unidos | Las Vegas | Mandalay Bay Events Center | Mec'hiko Lucero Hogaza Chile : Cristián de la Fuente | Brazil : Caetano Veloso |
| 2013 | Stadoù-Unanet Estados Unidos | Las Vegas | Mandalay Bay Events Center | Mec'hiko : Lucero Hogaza Mec'hiko : Omar Chaparro Mec'hiko Blanca Soto | Spagn : Miguel Bosé |
| 2014 | Stadoù-Unanet Estados Unidos | Las Vegas | MGM Grand Garden Arena | Mec'hiko : Eugenio Derbez Mec'hiko : Jacqueline Bracamontes | Spagn : Joan Manuel Serrat |
# Priz levrioù an inizi

Priz levrioù an inizi (Prix du livre insulaire e galleg) zo un hollad prizioù lennegel gallek roet en Eusa abaoe 1999 da genver Saloñs al levrioù en inizi aozet gant ar gevredigezh Sevenadur, arzoù ha lizhiri an inizi.
Divyezhek e c'hell bezañ al levrioù keit ma vezont intentet gant ar c'hallegerien.
# Retuerta

Retuerta pe Retuerto zo anv meur a lec'h e Spagn.

## Kumunioù

* Retuerta (Burgos), e proviñs Burgos
* Retuerta de Bullaque, e proviñs Ciudad Real

## Lec'hioù all

* La Retuerta (Asturiez), kêriadenn e parrez Mallecina, e Salas, en Asturiez
* La Retuerta (Madrid), kêriadenn e Gargantilla del Lozoya y Pinilla de Buitrago, e Kumuniezh Madrid
* Retuerta (Ávila), kêriadenn en Umbrías, e proviñs Ávila
* Retuerta (Cantabria), kêriadenn e Luena, e Cantabria
* Retuerta (Guadalajara), kêriadenn dilezet e proviñs Guadalajara
* Retuerta (Valladolid), kêriadenn e Sardón de Duero, e proviñs Valladolid
* Retuertas, kêriadenn e parrez Courias, e Cangas del Narcea, en Asturiez
* Retuerto (León), kêriadenn e Burón, e proviñs León
* Manati Santa María de Retuerta, manati e Sardón de Duero, e proviñs Valladolid
# Return to Return to Nuke 'Em High AKA Volume 2

Return to Return to Nuke 'Em High AKA Volume 2 zo ur film fent, skiant-faltazi ha spont stadunanat embannet e 2017. Savet hag embannet eo bet gant an embregerezh produiñ filmoù B Troma Entertainment. Sevenet eo bet gant Lloyd Kaufman, kengrouer Troma. Ar pemvet film eo e heuliad filmoù Nuke 'Em High.

## Istor

Lauren (Catherine Corcoran) hag he amourouz ha blogerez Chrissy (Asta Paredes) a glask saveteiñ skol-veur Tromaville anvet Nuke 'Em High diouzh efedoù fall tacos aozet ha gwerzhet gant Tromorganic Foodstuffs. Ouzhpenn-se e klaskont chom kuzh rak o istor karantez.

## Aktourien

* Asta Paredes evit Chrissy
* Catherine Corcoran evit Lauren
* Vito Trigo evit Leonardo
* Clay von Carlowitz evit Eugene
* Zac Amico evit Zac
* Lemmy evit Ar prezidant
* Lloyd Kaufman evit Lee Harvey Herzkauf
* Ron Jeremy evit Doue
* Debbie Rochon evit Coach Kotter

## Burutelladennoù

Evit Simon Abrams eus RogerEbert.com, ar film a zo unan lec'h ma vez "Kaufman delivers everything exploitation fans want: full frontal nudity, duck rape, mutant monsters, oodles of blood and gore, a fat man with a Prince Albert genital piercing, and more" hag ar film se a vez "might be Kaufman's angriest polemic yet, and it's consequently his looniest."

## Liammoù diavaez

* Return to Return to Nuke 'Em High AKA Volume 2 war IMDb
* Return to Return to Nuke 'Em High AKA Volume 2 war Rotten Tomatoes
* Lechienn ofisiel Return to Return to Nuke 'Em High AKA Volume 2

## Notennoù ha daveennoù

* ↑ https://www.rogerebert.com/festivals/cannes-2017-a-prayer-before-dawn-the-merciless
# Retuerta (Burgos)

Retuerta zo ur gumun e Spagn e proviñs Burgos.
# Retuerta del Bullaque

Retuerta del Bullaque zo ur gumun e proviñs Ciudad Real, e Kastilha-La Mancha.
# Retz

    Evit implijoù all, gwelet Retz (disheñvelout).
Retz a zo ur gumun eus Aostria, e stad Aostria-Izel, er c’horn-bro anvet ‘’Weinviertel’’ (kornad ar gwin). En em astenn a ra kumun Retz war 45,01 km². Annezet eo gant 4200 a dud. Emañ e biz Aostria, en hanternoz d’ar gêr-benn, Vienna, hag er c’hreisteiz d’an harzoù gant ar Republik Tchek.

## Gevellet eo gant

* Hainburg (Alamagn)
* Rötz (Alamagn) abaoe 2006
* Znojmo, Tchekia
# Reto-Moto

Reto-Moto ent ofisiel Reto-Moto ApS zo ur studio bihan seveniñ c'haorioù video diazezet e Kopenhagen, e Danmark. Brudet e oa bet pa voe krouet ar c'hoari Free2Play Heroes & Generals. D'ar 7 a viz Meurzh 2022 eo aet da get an embregerezh.

## Istor

Zyrinx a oa ur studio sevel c'hoarioù video krouet e 1992 e Kopenhagen, e Danmark. An implijerien a oa bet tud o labourat evit sevel c'hoarioù video evit an Amiga e-fin ar bloavezhioù 1980 ha penn-kentañ ar bloavezhioù 1990, en o zouez e veze kavet ar sonaozer Jesper Kyd.
E 1998, strollad Zyrinx en em adstummas gant un anv nevez Reto-Moto. Mont a rejont da ginnig labourat evit IO Interactive, ar re-se a ginnige dezho labourat war an heuliad c'hoarioù video Hitman.
Ar strollad seveniñ Reto-Moto a oa bet savet gant implijidi Zyrinx ha Lemon (daou studio bihan) e 1997. Karget e oant bet neuze gant IO Interactive d'ober war-dro an heuliad c'hoarioù video Hitman.
Reto-Moto a oa adstummet evel studio e-unan e miz Ebrel 2004 gant ar c'hoant da sevel c'hoarioù video liesc'hoarier.
E miz Gwengolo 2010, Reto-Moto a roe lañs da lec'hienn internet ar c'hoari Heroes & Generals.

## Obererezhioù

* Heuliad c'hoarioù video Hitman.
* Heroes & Generals: C'hoari video tenn fps ha strategiezh enlinenn e-pad an Eil Brezel-bed.
* Retox: lusker video 3-ment savet gant ar studio evit ar c'hoari Heroes & Generals.

## Liammoù diavaez

* Lec'hienn ofisiel
* Lec'hienn heroesandgenerals

## Notennoù ha daveennoù

* ↑ https://www.n3rdabl3.com/2015/08/06/138217/interview-heroes-generals-developer-reto-moto/
# Retorbido

Retorbido zo ur gumun eus Proviñs Pavia e rannvro Lombardia.
# Retiré devant (barrez)

E barrez klasel e implijer an termen retiré devant evit deskrivañ un emstumm ma vez kaset ar c'har oberiant (d.l.e. an hini o fiñval) a-gostez ha d'an nec'h un tammig uheloc'h evit glin ar c'har all pe uheloc'hig c'hoazh, daoubleget-kreñv ar glin.
Un emstumm diazez eo alies ar retiré devant, koulz en dedans hag en dehors evit stagañ gant ur pirouette hag un emstumm etre evit meur a fiñvadenn all ivez, da skouer ar battement développé avant.

## Gwelit ivez:

* Retiré
# Republikanouriezh

Ar republikanouriezh a zo un ideologiezh politikel douget d'ar Republik betek re, da lavarout eo evel ur relijion, gant he reolennoù strizh hag he dogmoù, e-skoaz ar republikanelezh, a zo gwelet evel un ideologiezh dieubiñ diouzh an tiranterezh politikel ha relijiel.
Hiziv an deiz e talv e Breizh hag e Bro-C'hall un ideologiezh a-du gant sturiennoù meur ar Republik C'hall: Bro-C'hall unan ha dirannus, ar galleg yezh nemeti ar vro, likelezh ar stad komprenet evel ur c'hoant da lakaat an holl du da vezañ heñvel.
Ur furm broadelouriezh-stad eo eta ar republikanouriezh pa'z eo he fal kentañ difenn ar stad a-raok an dud, evel ma oa deuet ar gomunouriezh sovietek da zifenn ar strollad e-lec'h ar bobl.
# Requila

Requila (e spagnoleg) pe Rechila, pe Rékhila (438-448) a voe eil roue ar Sueved en Gallaecia, adal 438 betek e varv e 448.
Mab e oa da Hermerig, kentañ roue ar Sueved, ha ren a reas adal 438 e-kichen e dad a oa klañv. Pa varvas e dad en 441 e renas e-unan. Pagan e oa, azeuliñ a rae an doueoù german kozh, hag enebet-krenn e oa ouzh an Iliz katolik. Bec'h a roas d'an eskibien.
Dimeziñ a reas da verc'h Walia.
Brezeliñ a reas e Lusitania hag e Betica. En 438 e voe trec'h war ar jeneral roman Andevotus, war lez ar stêr Genil, hag aloubiñ a reas Betica, kemer Merida, ha Sevilla e 441.
Pa varvas en 448, e kêr Merida, e renas e vab Requiario. Krediñ a reer e oa tad da Ricimero. E verc'h a zimezas da Gondioc, roue Burgonded.
# Repuidi Brezel Spagn e Breizh

Brezel Spagn a grogas gant ar pronunciamiento (disklêriadur enebiñ) embannet gant ur strollad jeneraled eus lu Republik Spagn. D'ar 17 a viz Gouere 1936 en em savas an arme e Melilla, e Maroko, ha tamm-ha-tamm e kazarnioù arall. Neuze e krogas ur brezel dic'hortoz, hir ha drastus.
An emgannoù hag ar bombezadegoù a lakaas miliadoù a dud da guitaat Spagn.
* 1937 : degemeret e voe tud o tont eus Spagn, Euskariz en o mesk, e Breizh, abalamour da Vrezel Spagn ; 2 500 anezhe a voe kaset da Borzh-Lae.
* Mae - Eost 1937 : tro da 2 300 repuad a zegouezhas e Penn-ar-Bed.
* 9 a viz Mae 1937 : 446 bugel degemeret e Ploeneg.
* Ar "Skoazell Ruz", gant e gadoriad Louis Guilloux, a glaskas gwellaat an traoù evit ar re a oa deuet da Sant-Brieg.
* 2-3 a viz C'hwevrer 1939 : 180 mui 280 repuad o tont eus Spagn a zilestras e Groe a-raok bout kaset de Borzh-Loeiz.

## Dave ha notennoù

* ↑ Archives départementales du Morbihan, Le Morbihan en guerre 1939-1945, 2009, pajenn 18
* ↑ Espagnols en Bretagne
* ↑ Histoire de l'île de Groix
# Requena de Campos

Requena de Campos zo ur gumun eus proviñs Palencia, e Spagn.
# Republikoù Rusia

Republikoù Rusia a zo sujidi a-ziforc'h e-touez 85 sujed Kevread Rusia. Pep a vonreizh o deus, ur "prezidant", ur parlamant, ha — sañset — e c'halljent disrannañ diouzh ar c'hevread. Ne veront ket o folitikerezh estren. Dre vras e vez roet statud ur republik d'un tiriad ma vez ur vinorelezh. Droad o deus da zibab o yezhoù ofisiel e-kichen ar rusianeg.
Gant o bonreizh eo resisaet petra eo anv o rener. El lodenn vrasañ anezho eo ar "Glava" (Глава e rusianeg, ar penn), e Tatarstan avat eo anvet prezidant (Президент e rusianeg). D'ur gouarnamant pe ur c'huzul ar vinistred emañ ar galloud seveniñ, ha d'ur Parlamant pe ur Vodadenn vroadel emañ ar galloud lezenniñ, evel m'emañ en holl sujidi kevreadel Rusia.
Kas a ra pep Republik, evel pep sujed kevreadel Rusia, daou zileuriet da Guzul ar C'hevread, kambr uhel ar vro.

## Roll

Betek 2014 e oa 21 Republik. D'ar 14 a viz Meurzh 2014 e oa bet ebarzhet Republik Krimea ivez, met kement-mañ n'eo ket degemeret gant ar pep brasañ eus ar gumuniezh etrebroadel.
| 1. Adigea 2. Altay 3. Bachqortostan 4. Bouryatia 5. Dagestan 6. Ingouchetia 7. Kabardino-Balkaria | 8. Kalmoukia 9. Karatchay-Tcherkesia 10. Karelia 11. Republik ar Gomied 12. Mariy El 13. Mordovia 14. Sac'ha | 15. Norzhosetia-Alania 16. Tatarstan 17. Touva 18. Oudmourtia 19. C'hakasia 20. Tchetchenia 21. Tchouvachia |
# Republikoù ar Voeren

Republikoù ar Voeren eo an anv roet en XIX$^{vet}$ kantved d'ar stadoù suafrikan, emren pe dizalc'h, a oa bet savet gant gourvibien an drevadennerien izelvroek erru er C'hab er XVII$^{vet}$ kantved , hag anvet goude Boeren, Voortrekkers pa goude Afrikaner. Dindan an anv « Republikoù ar Voeren » e lakaer ivez ar re a zo bet savet gant ar Griquas, hironed (pe Coloured) hag a oa an afrikaneg o yezh.

## Roll ar republikoù boer
### Republikoù boer

* Swellendam (1795)
* Graaff-Reinet (1795 - 1796)
* Zoutpansberg (1835-1864)
* Winburg (1836-1844)
* Potchefstroom (17 a viz Genver 1837) - (9 a viz Ebrel 1844)
* Winburg-Potchefstroom (9 a viz Ebrel 1844 - 3 C'hwevrer 1848)
* Lydenburg (1849-1860)
* Goshen (24 Here 1882 - Eost 1883)
* Klein Vrystaat, pe "Little Free State" (10 Meurzh 1886 - 2 Mae 1891)
* Natalia (Suafrika) (12 Here 1838 - 12 Mae 1843)
* Nieuwe Republiek (1884- 1888)
* Stad dieub Oranje (1845 - 1902)
* Stellaland (1882-1883)
* Republik suafrikan Transvaal (1848 - 1902)
* Stellaland (1883 - 1885)
* Upingtonia (1885 - 1887)
* Republik Utrecht (1852 - 1858)

### Stadoù Griquas

* Griquatown (1813 - 1871)
* Adam Kok's Land (1825-1861)
* Griqualand Ouest (1861- 1879)
* Griqualand Est, pe Klipdrift Republic, Digger's Republic ha Free Republic (1870)

## Pennadoù kar

* Brezel ar Voeren
* Eil brezel ar Voeren
* Grand Trek
* Volkstaat